Valtion sisäoppilaitos

Valtion sisäoppilaitos eli Niinisalon internaatti oli Kankaanpäässä Niinisalon varuskunnan tiloissa vuosina 1945–1947 toiminut sisäoppilaitos jossa sen toimintavuosina noin 4 000 kotiutettua sotilasta saattoi jatkaa sodan vuoksi keskeytynyttä lukiotaan. Aivan kaikki eivät suorittaneet ylioppilastutkintoa.

Oppilaitos aloitti toimintansa helmikuussa 1945 ja ensimmäiselle vuosiluokalle ilmoittautui virallisen tilaston mukaan 1 145 oppilasta.Kalle Kuosa: Niinisalon varuskunta, s. 165–172. Kankaanpää: Satakunnan Tykistörykmentin Perinneyhdistys, 1985. . Opetusohjelmaa oli tiivistetty niin että lukion kolme luokkaa voitiin käydä 9 kuukaudessa, ja valittavissa oli joko humanistinen tai matemaattinen linja. Yksi vuosiluokka kesti noin kolme kuukautta. Ylioppilastutkinnossa suoritettiin kolme ainetta, äidinkieli, vieras kieli ja joko matematiikka tai reaali. Oppilaat olivat 23–25-vuotiaita, ja vanhin heistä oli 36-vuotias.Maija-Leena Nissilä: Rintamamiesten lukio-opinnoista 70 vuotta.  Opettajien ammattijärjestö OAJ 22.4.2015 Ensimmäiset ylioppilaskirjoitukset internaatissa järjestettiin kesäkuun lopulla 1945, ja niihin osallistuneista 210 kokelaasta hyväksyttiin 149.

Internaatissa oli 66 eri puolilta Suomea tullutta opettajaa muun muassa Kalle Väänänen, Anna-Liisa Heikinheimo, Anna Leinonen ja Eino Arohonka. Internaatin rehtorina oli aluksi Johannes Varsila ja sitten matematiikkaa opettanut Väinö Alava. Internaatin perustamiseen vaikutti erityisesti kouluneuvos L. Arvi P. Poijärvi. Kari Karanko : Rauha ja kehitysyhteistyö, TEP-tiedote 2/2010 s. 7

Internaatissa järjestettiin ylioppilaskirjoitukset kaikkiaan kuusi kertaa, viimeisen kerran helmikuussa 1947, jolloin internaatin toiminta päättyi. Kaikilla kerroilla ylioppilastutkinnon läpäisseiden osuus kaikista kirjoituksiin osallistuneista oli internaatissa suurempi kuin koko maan oppikouluissa keskimäärin.

Joukko sisäoppilaitoksessa aikanaan opiskelleita kokoontui Niinisalon varuskunnassa syyskuun lopulla 1980, jolloin ns. lamellikasarmin pohjoispäädyn seinään kiinnitettiin muistolaatta kertomaan tästä vaiheesta varuskunnan historiassa.

Kankaanpään kaupunginmuseon varuskuntaosastolla esiteltiin Niinisalon sisäoppilaitoksen toimintaa kevääseen 2021 saakka, jolloin näyttelyosuus purettiin. Kankaanpään kaupunginmuseon perusnäyttelyt 

 Sisäoppilaitoksessa opiskelleita 
 Olli Aulanko, rehtori ja kansanedustaja, Mannerheim-ristin ritariJussi Niiranen: Onnettomuus otti koville. Tapio Sadeoja (toim.): Marskin ritarit: Ilta-Sanomien erikoislehti 2011, s. 64–65. Helsinki: Sanoma Media.
 Lauri Koho, kenraaliluutnantti 
 Allan Liuhala, lehtimiesJyrki Pietilä: Allan Liuhala, lehtimies, s. 54. Helsinki: Edita, 2008.
 Kauko Maijala, vuorineuvos
 Pentti Papunen, kustannustoimittaja ja tietokirjailija Pentti Papusen muistokirjoitus (Helsingin Sanomat Muistot 
 Mikko Pohtola, Suomen Kuvalehden päätoimittaja Suomalainen kirjoituskilpailu 2015 : Mikko Pohtola 

 Lähteet 

 Kirjallisuutta 
 Laila Halonen : Miesten internaatti : Valtion sisäoppilaitos Niinisalossa v. 1945-1947 ja Internaatin miehet Matrikkeli. 1990 

Luokka:Suomalaiset oppilaitokset
Luokka:Suomi 1939–1945
Luokka:Kankaanpää